
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2543 

25 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και λειτουργία Εκκλησιαστικού Ιδρύματος υπό 
την επωνυμίαν: «Βρεφονηπιακός Σταθμός «Η ΑΓΙΑ ΦΙ¬ 
ΛΟΘΕΗ» Πύργου» της Ιερός Μητροπόλεως Ηλείας. 1 

Σύσταση και λειτουργία Εκκλησιαστικού Ιδρύματος 
υπό την επωνυμίαν: «Εκκλησιαστικόν Οικοτροφείον 
Αρρένων «Ο ΑΠΟΣΤΟΛΟΣ ΠΑΥΛΟΣ» Φραγκαβίλλας 
Αμαλιάδος» της Ιερός Μητροπόλεως Ηλείας. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος υπ’ αριθμ. 3841/2068/23.9.2015 
απόφαση της Ιερός Συνόδου της Εκκλησίας της 
Ελλάδος, ή οποία δημοσιεύθηκε στο Φ.Ε.Κ. 2336/ 


Τ.Β730.10.2015. 3 

ΑΠΟΦΑΣΕΙ Σ 

Αριθμ. 3125/2351/21.10.2015 (1) 


Σύσταση και λειτουργία Εκκλησιαστικού Ιδρύματος υπό 
την επωνυμίαν: «Βρεφονηπιακός Σταθμός "Η ΑΓΙΑ ΦΙ¬ 
ΛΟΘΕΗ" Πύργου» της Ιερός Μητροπόλεως Ηλείας. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 29 παρ. 2 και 59 παρ. 2 του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» (ΦΕΚ Α' 146/1977), όπως έχουν τροποποιηθεί 
με το άρθρο 68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Ηλείας. 

4. Την υπ’ αριθμ. πρωτ. 2770/19.6.2015 Πρότασιν του 
Σεβασμιωτάτου Μητροπολίτου Ηλείας Γερμανού. 

5. Την απο 8.7.2015 Γνωμοδότησιν του Νομικού Γρα¬ 
φείου της Ιερός Συνόδου της Εκκλησίας. 

6. Την από 13.10.2015 Απόφασιν της Διαρκούς Ιερός 
Συνόδου, αποφασίζει: 

Συνιστά εις την Ιερόν Μητρόπολιν Ηλείας εκκλησια¬ 
στικόν ίδρυμα υπό την επωνυμίαν «Βρεφονηπιακός 


Σταθμός "Η ΑΓΙΑ ΦΙΛΟΘΕΗ" Πύργου», η οργάνωσις, διοί- 
κησις, διαχείρισις και λειτουργία του οποίου θα διέπεται 
από τας διατάξεις του επομένου Κανονισμού: 

Κανονισμός συστάσεως και λειτουργίας 
Εκκλησιαστικού Ιδρύματος υπό την επωνυμίαν: 

«Βρεφονηπιακός Σταθμός 
"Η ΑΓΙΑ ΦΙΛΟΘΕΗ" Πύργου» 
της Ιερός Μητροπόλεως Ηλείας 

Αρθρο 1 

Συνιστάται εις την Ιερόν Μητρόπολιν Ηλείας Εκκλη¬ 
σιαστικόν Ίδρυμα υπό την επωνυμία «Βρεφονηπιακός 
Σταθμός «Η ΑΓΙΑ ΦΙΛΟΘΕΗ» Πύργου». 

ΤοΊδρυμα αποτελεί αυτοτελές Νομικό Πρόσωπο Ιδιω¬ 
τικού Δικαίου, τελούν υπό την άμεσον εποπτεία της 
Ιερός Μητροπόλεως Ηλείας, διοικούμενον σύμφωνα με 
τις διατάξεις του παρόντος Κανονισμού. 

Είναι κοινωφελές μη κερδοσκοπικού χαρακτήρα και έχει 
έδρα τα Γ ραφεία της Ιερός Μητροπόλεως Ηλείας στον 
Πύργο. 

Αρθρο 2 

Σκοποί 

Σκοποί του Ιδρύματος είναι: 

1. Η λειτουργία βρεφονηπιακού σταθμού εις τις κτιρι- 
ακές εγκαταστάσεις του ΦΟΙΤΗΤΙΚΟΥ ΟΙΚΟΤΡΟΦΕΙΟΥ 
«Η ΑΓΙΑ ΦΙΛΟΘΕΗ» Πύργου, ένθα φιλοξενείται και το 
ολοήμερο Δημόσιο Δημοτικό Σχολείον της περιοχής, 
εις το οποίον κατά πλειονότητα φοιτούν παιδιά γονέων 
Ρομά, ο οποίος θα παρέχη τις υπηρεσίες του τις πρω¬ 
ινές ώρες των εργασίμων ημερών προς εξυπηρέτησι 
Βρεφών (από 6 έως 18 μηνών), Προνηπίων (από 18 μη¬ 
νών έως τεσσάρων ετών) και Νηπίων (από 4 έως 5 και 
ήμισυ ετών), κατά προτεραιότητα τέκνων οικογενειών 
οι οποίες διαβιούν εις τους Καταυλισμούς Ρομά πέριξ 
της περιοχής ΑΓΙΑΣ ΦΙΛΟΘΕΗΣ Πύργου. 

2. Η λειτουργία Γ ραφείου προστασίας της μητρότητος 
διά της παροχής ειδικών συμβουλών σε κυοφορούσες 
γυναίκες, νέες ή άγαμες μητέρες κ.λπ. 

3. Η οργάνωσις διαλέξεων, εορτών και άλλων παρεμ¬ 
φερών εκδηλώσεων προς προστασίαν της Μητέρας, του 
Αγέννητου παιδιού και του Παιδιού γενικώς. 

Αρθρο 3 
Πόροι 

Πόροι του Ιδρύματος είναι: 

α) Κρατικές Επιχορηγήσεις, β) Οι επιχορηγήσεις και 
οι εν γένει εισφορές των εκκλησιαστικών νομικών 

προσώπων και των άλλων Νομικών Προσώπων Δημοσίου 
ή ιδιωτικού Δικαίου, ημεδαπών ή αλλοδαπών, γ) Οι δωρεές 
των φιλανθρώπων, οι κληρονομιές και κληροδοσίες, ως και 
πάσα άλλη προς τοΊδρυμα προσφορά εις χρήμα ή εις είδος. 

Αρθρο 4 

Διοίκησις 

ΤοΊδρυμα διοικείται από τριμελές (3) Διοικητικό Συμ¬ 
βούλιο, το οποίον συγκροτείται από: 

α) Τον εκάστοτε Μητροπολίτη Ηλείας ως Πρόεδρο, 
αναπληρούμενο από τον νόμιμο ή τον ειδικώς προς 
τούτο εντεταλμένο αναπληρωτή του. 

β) Από τόν εκάστοτε Δήμαρχον Πύργου ή τον υπ’ 
αυτού οριζόμενον αναπληρωτήν του. 

γ) Τον εκάστοτε Διευθυντή του Βρεφονηπιακού αυτού 
Σταθμού. 

Αρθρο 5 

Καθήκοντα του Διοικητικού Συμβουλίου 

Το Διοικητικό Συμβούλιο διοικεί τοΊδρυμα και φρο¬ 
ντίζει διά την εκπλήρωσι των σκοπών του. 

Είναι αρμόδιο διά την εν γένει διαχείρισι των υποθέ¬ 
σεων του Ιδρύματος, και ειδικώτερον: 

α) Ορίζει τις διάφορες υπηρεσίες και λειτουργίες του 
Ιδρύματος ανάλογα με τις εκάστοτε ανάγκες και τους 
επιλεγομένους στόχους. 

β) Εγκρίνει τον Προϋπολογισμόν και Απολογισμόν 
Εσόδων και Εξόδων και κάθε είδους δαπάνη. 

γ) Αποδέχεται ή απορρίπτει κληρονομιές, κληροδο¬ 
σίες, δωρεές ή άλλες εισφορές. 

δ) Προσλαμβάνει και απολύει το προσωπικόν του 
Σταθμού, ασκεί την πειθαρχικήν εξουσίαν εις τους υπαλ¬ 
λήλους κατά την δικαίαν κρίσιν του. Αποφασίζει επίσης 
περί της καταβολής εφ’ άπαξ αμοιβής διά την παροχήν 
υπηρεσιών εις τοΊδρυμα. 

ε) Προσλαμβάνει Συμβούλους επί παιδαγωγικών, ια¬ 
τρικών, νομικών οικονομικών και άλλων θεμάτων επ’ 
αμοιβή ή εθελοντικά. 

στ) Αποφασίζει επί παντός θέματος, μη προβλεπομέ- 
νου υπό του παρόντος Κανονισμού. 

Αρθρο 6 

Καθήκοντα του Προέδρου 

Ο Σεβ. Πρόεδρος ενεργεί και τα κατωτέρω οριζόμενα: 
α) Εκπροσωπεί το Ίδρυμα ενώπιον όλων των Αρχών 
και δύναται να εκχωρεί κατά περίπτωσι το δικαίωμα 
τούτο εις έτερον Μέλος του Διοικητικού Συμβουλίου κα¬ 
τόπιν ειδικής αποφάσεως του Διοικητικού Συμβουλίου. 

β) Προσκαλεί το Διοικητικό Συμβούλιο και διευθύνει 
τις συνεδριάσεις του. 

γ) Υπογράφει όλα τα εξερχόμενα έγγραφα, 
δ) Μεριμνά διά την εκτέλεσι των αποφάσεων του Διοι¬ 
κητικού Συμβουλίου. 

Αρθρο 7 

Καθήκοντα του Γραμματέως 
Ο Γραμματεύς συντάσσει τα Πρακτικά του Διοικητι¬ 
κού Συμβουλίου και φυλάσσει το βιβλίον των Πρακτικών. 
Τηρεί το βιβλίον Πρωτοκόλλου της αλληλογραφίας, το 
Βιβλίον Μητρώου των Βρεφών και Νηπίων του Σταθμού, 
το Αρχείον του Ιδρύματος και φυλάσσει την σφραγίδα. 
Συντάσσει την ετήσιαΈκθεσι πεπραγμένων του Ιδρύμα¬ 
τος, την οποίαν υποβάλλει προς το Διοικητικό Συμβούλιο. 

Γ ραμματεύς και Εισηγητής είναι ο εκάστοτε Διευθυ¬ 
ντής του Ιδρύματος. 


Αρθρο 8 

Καθήκοντα του Ταμία 

Ο Ταμίας εισπράττει τα Έσοδα του Ιδρύματος και 
υπογράφει τις αποδείξεις. 

Επίσης ενεργεί τις πληρωμές, αφού προηγουμένως 
εκδοθή το ανάλογο χρηματικό Ένταλμα πληρωμής, το 
οποίον υπογράφεται προηγουμένως και από τον Πρόε¬ 
δρο είτε από ειδικώς εξουσιοδοτημένο Σύμβουλο. 

Τηρεί τα διαχειριστικά βιβλία του Ιδρύματος και φυ¬ 
λάσσει αυτά και τα παραστατικά των Εισπράξεων και 
των Πληρωμών. Συντάσσει τον Προϋπολογισμόν και τον 
Απολογισμόν, τους οποίους υποβάλλει εγκαίρως προς 
έγκρισιν εις το Διοικητικόν Συμβούλιον διά τα περαι¬ 
τέρω νόμιμα. Κρατεί το βιβλίον Ταμείου, εις το οποίον 
καταχωρίζονται με χρονολογική σειρά και με την ανα- 
γκαίαν λογιστική τάξι ταΈσοδα και ταΈξοδα, τα οποία 
πραγματοποιούνται κατά την χρονική διάρκεια εκάστης 
οικονομικής χρήσεως. Τηρεί το στέλεχος διπλοτύπων 
Γραμματίων Εισπράξεως και το στέλεχος διπλοτύπων 
ενταλμάτων Πληρωμών, αριθμημένα και θεωρημένα από 
την Ιεράν Μητρόπολιν Ηλείας. Παρακολουθεί και ελέγχει 
το έργον των υπευθύνων διαχειρίσεως και Αποθήκης. 

Ταμίας ορίζεται υπάλληλος της Ιεράς Μητροπόλεως 
Ηλείας οριζόμενος υπό του Σεβ. Προέδρου. 

Αρθρο 9 
Προσωπικόν 

Το προσωπικόν του Ιδρύματος διακρίνεται εις τακτι¬ 
κόν - αμειβόμενον, και εθελοντικόν - μη αμειβόμενον. 

Ο αριθμός του απαραίτητου για τη λειτουργία του 
Ιδρύματος προσωπικού καθορίζεται κάθε χρόνο από το 
Δ.Σ. μετά την ολοκλήρωσι των εγγραφών των Βρεφών 
και Νηπίων και προ της ενάρξεως της λειτουργίας των 
διαφόρων Τμημάτων του Σταθμού (Βρέφη, Προνήπια, 
Νήπια), ώστε να καλύπτωνται πλήρως οι ανάγκες αυτού, 
σύμφωνα με τις κείμενες διατάξεις. 

Όλες οι Υπηρεσίες και το εν γένει προσωπικόν του 
Ιδρύματος υπάγονται εις τον Διευθυντήν. Εις την θέσιν 
αυτήν διορίζεται πρόσωπον, το οποίον διαθέτει τα απα¬ 
ραίτητα τυπικά και ουσιαστικά προσόντα με πράξι του 
Σεβασμιωτάτου Προέδρου του Δ.Σ. δί αποφάσεών του. 

Ο Διευθυντής έχει την ευθύνη για την εύρυθμη, ομα¬ 
λή και αποτελεσματική λειτουργία του Βρεφονηπιακού 
Σταθμού, μεριμνά δε για την υγιεινή κατάσταση των 
βρεφών και νηπίων, για την φύλαξη, και διαπαιδαγώγη¬ 
ση, ψυχαγωγία και καλή διατροφή αυτών. 

Αρθρο 10 

Εισαγωγή 

Εις τον Βρεφονηπιακόν Σταθμόν γίνονται δεκτά: 

1. Βρέφη από ηλικίας 6 μηνών έως 18 μηνών, 

2. Προνήπια από ηλικίας 18 μηνών έως 4 ετών. Καί 

3. Νήπια από 4 έως 5 και ήμισυ ετών. 

Μόνος λόγος αποκλεισμού είναι ο κίνδυνος μετα- 
δόσεως σοβαρών νοσημάτων υγείας, περί της οποίας 
αποφαίνεται Παιδίατρος. 

Ο Βρεφονηπιακός Σταθμός στοχεύει εις την φύλαξιν 
και προστασίαν των βρεφών και νηπίων, αλλά και εις 
την διαπαιδαγώγησή αυτών σύμφωνα με τις εθνικές και 
θρησκευτικές παραδόσεις του Λαού μας, εφαρμόζοντας 
παραλλήλως τα πορίσματα και τις μεθόδους της συγ¬ 
χρόνου παιδαγωγικής. Δεν αντικαθιστά ούτε υποκαθι- 
στά την οικογένεια. Συμπληρώνει το έργον των γονέων 

και έρχεται αρωγός εις το έργον των προς αντιμετώπισι 
των δυσκολιών της ζωής. Ο Σταθμός αποτελεί ένα ακό¬ 
μη μέσον εις τά χέρια των γονέων διά την ανατροφή 
του παιδιού επάνω εις υγιείς ηθικές και πνευματικές 
βάσεις, με την εγγύησι της μητρός Εκκλησίας. 

Κατ’ απόλυτον προτεραιότητα στον Σταθμό εισάγο- 
νται τέκνα πολυτέκνων οικογενειών Ρομά, τέκνα μονο- 
γονεϊκών οικογενειών ή διαζευγμένων γονέων, ορφανά 
και τέκνα οικογενειών χαμηλού οικογενειακού εισοδή¬ 
ματος. 

Ο αριθμός των εισαγομένων βρεφών - νηπίων ορίζε¬ 
ται κατ’ έτος με απόφασι του Διοικητικού Συμβουλίου, 
σύμφωνα πάντοτε με την υφισταμένη δυναμικότητα 
των εγκαταστάσεων, και τις εν γένει δυνατότητες του 
Ιδρύματος. 

Τό Διοικητικό Συμβούλιο καθορίζει λεπτομερέστερα 
την διαδικασίαν εισαγωγής των βρεφών και των νηπίων, 
τα απαραίτητα έγγραφα κ.λπ. 

Αρθρο 11 

Οικονομική Διαχείρισις 

1. Τα χρήματα του Ιδρύματος, είτε αυτά προέρχονται 
από την Ιερόν Μητρόπολιν είτε από άλλες πηγές, κα¬ 
τατίθενται σε λογαριασμό Ταμιευτηρίου, Τρεχούμενο ή 
Όψεως, σε λογαριασμούς επί προθεσμία ή σε Μερίδια 
Αμοιβαίων Κεφαλαίων εις ένα ή περισσότερα υποκατα¬ 
στήματα των Τραπεζών ή εις το Ταχυδρομικό Ταμιευ- 
τήριο επ’ ονόματι του Ιδρύματος. Οι βεβαιούμενοι τόκοι 
καταχωρίζονται ως'Εσοδον. 

2. Οι προαναφερθέντες Λογαριασμοί του Ιδρύματος 
ανοίγονται και κινούνται με την εντολή και υπογραφή 
του Σεβ. Προέδρου του Δ.Σ. του Ιδρύματος. 

3. το Ιδρυμα χρησιμοποιεί τα εξής Λογιστικά βιβλία: 

α) Βιβλίο Ταμείου εσόδων και εξόδων. 

β) Γραμμάτια Εισπράξεως. 

γ) Εντάλματα πληρωμών. 

Αρθρο 12 

Σφραγίς 

Τό Ίδρυμα έχει δική του κυκλική σφραγίδα, η οποία 
γύρωθεν φέρει τα εξής: «ΙΕΡΑ ΜΗΤΡΟΠΟΛΙΣ ΗΛΕΙΑΣ 
ΒΡΕΦΟΝΗΠΙΑΚΟΣ ΣΤΑΘΜΟΣ "Η ΑΓΙΑ ΦΙΛΟΘΕΗ" ΠΥΡ¬ 
ΓΟΥ», εις δε το κέντρον την εικόνα της ΑΓΙΑΣ ΦΙΛΟΘΕΗΣ 
της Αθηναίας. 

Αρθρο 13 
Εορτή Ιδρύματος 

Εις το προαύλιον του Βρεφονηπιακού Σταθμού υπάρ¬ 
χει παρεκκλήσιον, τιμώμενον επ’ ονόματι της ΑΓΙΑΣ 
ΦΙΛΟΘΕΗΣ. Η μνήμη της (19 Φεβρουάριου) θεωρείται 
ημέρα εορτής και του Σταθμού. Κατ’ αυτήν τα Βρέφη 
και τα Νήπια του Σταθμού, κατόπιν συγκαταθέσεως των 
γονέων των και με την συνεργασίαν αυτών, έπειτα δε 
και από κατάλληλον προετοιμασίαν, εκκλησιάζονται και 
μεταλαμβάνουν των Αχράντων Μυστηρίων. Η συμμετοχή 
τούτων εις την εορτή έχει ουσιαστικό και παιδαγωγικό 
χαρακτήρα. 

Αρθρο 14 

Παύσις λειτουργίας του Ιδρύματος 

1. Αν οι σκοποί του Ιδρύματος καταστούν ανέφικτοι 
ή αν κάποτε κριθή ότι δεν είναι αναγκαία πλέον η λει¬ 
τουργία του Σταθμού, επειδή οι ανάγκες της κοινωνίας 
καλύπτονται ικανοποιητικά είτε από το Κράτος είτε 


από άλλους κοινωνικούς φορείς, τότε το Ίδρυμα διαλύ¬ 
εται κατόπιν αποφάσεως του Διοικητικού Συμβουλίου, 
εγκρινομένης υπό του Μητροπολιτικού Συμβουλίου της 
Ιεράς Μητροπόλεως Ηλείας και της ΔΙΣ. 

2. Στην ανωτέρω περίπτωσι η κινητή και η ακίνητη 
περιουσία του Βρεφονηπιακού Σταθμού «Η ΑΓΙΑ ΦΙΛΟ¬ 
ΘΕΗ» περιέρχεται εις το Νομικόν Πρόσωπον της Ιεράς 
Μητροπόλεως Ηλείας. 

Αρθρο 15 

Τροποποίησις του Κανονισμού 

Ο παρών κανονισμός μπορεί να συμπληρωθή ή τρο- 
ποποιηθή με απόφασι του Διοικητικού Συμβουλίου, 
εγκρινομένης υπό του Μητροπολιτικού Συμβουλίου και 
της ΔΙΣ. 

Η δέ απόφαση της Ιεράς Συνόδου της Εκκλησίας της 
Ελλάδος περί διαλύσεως του Βρεφονηπιακού Σταθμού 
και τροποποιήσεως ή συμπληρώσεως του Κανονισμού 
αυτού, ισχύει απο της δημοσιεύσεως της εις την Εφη¬ 
μερίδα της Κυβερνήσεως και το Επίσημο Δελτίο της 
Εκκλησίας της Ελλάδος «ΕΚΚΛΗΣΙΑ». 

Αρθρο 16 
Κάλυψις δαπάνης 

Διά του παρόντος Κανονισμού δεν προκαλείται οικο¬ 
νομική δαπάνη στο Νομικό Πρόσωπο της Ιεράς Μητρο¬ 
πόλεως Ηλείας. 

Αρθρο 17 

Η ισχύς του παρόντος Κανονισμού αρχίζει από την 
δημοσίευσί του εις την Εφημερίδα της Κυβερνήσεως 
και το Περιοδικό «ΕΚΚΛΗΣΙΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

-♦- 

Αριθμ. 4037/2350/21.10.2015 (2) 

Σύσταση και λειτουργία Εκκλησιαστικού Ιδρύματος υπό 
την επωνυμίαν: «Εκκλησιαστικόν Οικοτροφείον Αρμέ¬ 
νων "Ο ΑΠΟΣΤΟΛΟΣ ΠΑΥΛΟΣ" Φραγκαβίλλας Αμα- 
λιάδος» της Ιεράς Μητροπόλεως Ηλείας. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τα άρθρα 29 παρ. 2 και 59 παρ. 2 του Ν. 590/1977 
«Περί του καταστατικού Χάρτου της Εκκλησίας της 
Ελλάδος» (ΦΕΚ Α' 146/1977), όπως έχουν τροποποιηθεί 
με το άρθρο 68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιεράς Μητροπόλεως Ηλείας. 

4. Την υπ’ αριθμ. πρωτ. 3549/22.8.2015 Πρότασιν του 
Σεβασμιωτάτου Μητροπολίτου Ηλείας Γερμανού. 

5. Την απο 28.9.2015 Γνωμοδότησιν του Νομικού Γρα¬ 
φείου της Ιεράς Συνόδου της Εκκλησίας της Ελλάδος. 

6. Την από 13.10.2015 Απόφασιν της Διαρκούς Ιεράς 
Συνόδου, αποφασίζει: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Συνιστά εις την Ιερόν Μητρόπολιν Ηλείας εκκλησι¬ 
αστικόν ίδρυμα υπό την επωνυμίαν: «Εκκλησιαστικόν 
Οικοτροφείον Αρρένων "Ο ΑΠΟΣΤΟΛΟΣ ΠΑΥΛΟΣ" Φρα- 
γκαβίλλας Αμαλιάδος», η οργάνωσις, διοίκησις, διαχεί- 
ρισις και λειτουργία του οποίου θα διέπεται από τας 
διατάξεις του επομένου Κανονισμού: 

ΚΑΝΟΝΙΣΜΟΣ 

Λειτουργίας, διοικήσεως και διαχειρίσεως του Εκ¬ 
κλησιαστικού Ιδρύματος «Εκκλησιαστικόν Οικοτροφεί- 
ον Αρρένων «Ο ΑΠΟΣΤΟΛΟΣ ΠΑΥΛΟΣ" Φραγκαβίλλας 
Αμαλιάδος», της Ιερός Μητροπόλεως Ηλείας (Ν.Π.Ι.Δ). 

Αρθρο 1 

Το Ίδρυμα «Εκκλησιαστικόν Οικοτροφείον Αρρένων 
"Ο ΑΠΟΣΤΟΛΟΣ ΠΑΥΛΟΣ" Φραγκαβίλλας Αμαλιάδος» 
λειτουργεί υπό την άμεσον επίβλεψη και εποπτεία της 
Ιερός Μητροπόλεως Ηλείας, το έργο της οποίας επικου¬ 
ρεί και αποτελεί αυτοτελές Νομικό Πρόσωπο Ιδιωτικού 
Δικαίου.Έχει έδρα την Αμαλιάδα. 

Αρθρο 2 

Το Ιδρυμα διοικεί τριμελές Διοικητικόν Συμβούλιον 
αποτελούμενον εκ των κάτωθι: 
α. Του Σεβ. Μητροπολίτου Ηλείας, ως Προέδρου 
β. Του εκάστοτε Αρχιερατικού Επιτρόπου Αμαλιάδος 
γ. Του εκάστοτε Διευθυντού του Ιδρύματος 

Άρθρο 3 

Τό Διοικητικό Συμβούλιο έχει την ευθύνη της καλής 
λειτουργίας του Ιδρύματος, ελέγχει την διαχείριση και 
εγκρίνει τον Προϋπολογισμό και τόν Απολογισμόν αυ¬ 
τού, τους οποίους υποβάλλει προς τελικήν έγκρισιν στο 
Μητροπολιτικό Συμβούλιο. 

Αρθρο 4 

Σκοπός του Ιδρύματος είναι η φιλοξενία μαθητών των 
σχολείων Δευτεροβαθμίου Εκπαιδεύσεως της Αμαλιά¬ 
δος και των φοιτητών των Τμημάτων ΤΕΙ Αμαλιάδος. 

Αρθρο 5 

ΤοΊδρυμα εκπροσωπείται ενώπιον πόσης Διοικητικής, 
Δικαστικής ή άλλης Αρχής υπό του Σεβ. Μητροπολίτου 
Ηλείας, ο οποίος δύναται νά εκχωρεί το δικαίωμα τούτο 
εις έτερον Μέλος του Διοικητικού Συμβουλίου, κατόπιν 
ειδικής αποφάσεως του Δ. Συμβουλίου. 

Άρθρο 6 

ΤοΊδρυμα διατηρεί τα κάτωθι βιβλία: 
α) Βιβλίον Ταμείου 

β) Διπλότυπα Γραμμάτια εισπράξεως 
γ) Εντάλματα πληρωμής 
δ) Βιβλίο Πρακτικών 
ε) Βιβλίον ακινήτων 

Αρθρο 7 

Πόροι του Ιδρύματος είναι: 

α) Τα έσοδα εκ των ενοικίων των ακινήτων (Αστικών 
και Αγροτικών) του Ιδρύματος. 

β) Οι δωρεές Εκκλησιαστικών και άλλων Νομικών Προ¬ 
σώπων και ιδιωτών, 
γ) Οι τόκοι των καταθέσεων. 


Αρθρο 8 

ΤοΊδρυμα έχει ιδική του στρογγυλή σφραγίδα ανα- 
γράφουσα γύρωθεν «ΙΕΡΑ ΜΗΤΡΟΠΟΛΙΣ ΗΛΕΙΑΣ - Εκ¬ 
κλησιαστικόν Οικοτροφείον Αρρένων "Ο ΑΠΟΣΤΟΛΟΣ 
ΠΑΥΛΟΣ" Φραγκαβίλλας Αμαλιάδος» και εις το μέσον 
φέρει την εικόνα του Αποστόλου Παύλου. 

Αρθρο 9 

Τροποποίησις τοΰ Κανονισμού 

Ο παρών κανονισμός μπορεί να συμπληρωθή ή να 
τροποποιηθή με ομόφωνη απόφασι του Διοικητικού 
Συμβουλίου και έγκρισι της ΔΙΣ, δημοσιευομένης στην 
Εφημερίδα της Κυβερνήσεως και στο επίσημο δελτίο 
της Εκκλησίας της Ελλάδος «ΕΚΚΛΗΣΙΑ». 

Αρθρο 10 

Διάλυσις Ιδρύματος 

1. ΤοΊδρυμα «Εκκλησιαστικόν Οικοτροφείον Αρρένων «Ο 
ΑΠΟΣΤΟΛΟΣ ΠΑΥΛΟΣ" Φραγκαβίλλας Αμαλιάδος», καταρ- 
γείται όταν καθίσταται αδύνατη η λειτουργία του, όταν 
δεν εκπληρώνει την αποστολήν του ή παρεκκλίνει των 
σκοπών του δί αποφάσεως της Ιερός Συνόδου της Εκκλη¬ 
σίας της Ελλάδος, πού δημοσιεύεται εις την Εφημερίδα 
της Κυβερνήσεως και στο επίσημον δελτίον της Εκκλη¬ 
σίας της Ελλάδος «ΕΚΚΛΗΣΙΑ», ύστερα από πρόταση του 
οικείου Ιεράρχου και απόφασι του Δοικητικού Συμβουλίου. 

3. Μετά την ως άνω νόμιμη διάλυσί του όλη η κινητή 
και η ακίνητη περιουσία του περιέρχεται εις το Νομικό 
Πρόσωπο της Ιερός Μητροπόλεως Ηλείας. 

Αρθρο 11 

Ισχύς του Κανονισμού 

Ο παρών Κανονισμός ισχύει από της δημοσιεύσεως 
αυτού δια της Εφημερίδος της Κυβερνήσεως. Ο Κανονι¬ 
σμός δημοσιεύεται επίσης και δια του επισήμου Δελτίου 
της Εκκλησίας της Ελλάδος «ΕΚΚΛΗΣΙΑ». 

Αρθρο 12 
Κάλυψις δαπάνης 

Εκ της εκδόσεως του παρόντος Κανονισμού ουδεμία 
δαπάνη εις βάρος του Προϋπολογισμού της Ιερός Μη¬ 
τροπόλεως Ηλείας προκαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2015 

Ο Πρόεδρος 
|0 Αθηνών ΙΕΡΩΝΥΜΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στην υπ’ αριθμ. 3841/2068/23.9.2015 απόφαση της Ιερός 
Συνόδου της Εκκλησίας της Ελλάδος, ή οποία δημο- 
σιεύθηκε στο Φ.Ε.Κ. 2336/τ.Β'/30.10.2015, διορθώνεται: 

από το εσφαλμένο: «Αναγνώρισις συστάσεως Ενοριών 
και Ιερών Μονών της Ιερός Μητροπόλεως Άρτης συμ- 
φώνως προς το άρθρο 25 του Ν. 4301/2014», 

στο ορθό: «Αναγνώρισις συστάσεως Ενοριών και Ιερών 
Μονών της Ιερός Μητροπόλεως Μεσογαίας και Λαυρε- 
ωτικής συμφώνως προς το άρθρο 25 του Ν. 4301/2014». 

(Από τη Ιερά Συνόδο της Εκκλησίας της Ελλάδος) 

